title: Dalībvalstu valdību pārstāvju Lēmums (ES, Euratom) 2016/1654 (2016. gada 7. septembris), ar ko ieceļ amatā Vispārējās tiesas tiesnešus

text:
               15.9.2016

               LV

               Eiropas Savienības Oficiālais Vēstnesis

               L 247/13

         DALĪBVALSTU VALDĪBU PĀRSTĀVJU LĒMUMS (ES, Euratom) 2016/1654
   (2016. gada 7. septembris),
   ar ko ieceļ amatā Vispārējās tiesas tiesnešus
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 254. un 255. pantu,
   ņemot vērā Eiropas Atomenerģijas kopienas dibināšanas līgumu un jo īpaši tā 106.a panta 1. punktu,
   tā kā:

               (1)

               Protokola Nr. 3 par Eiropas Savienības Tiesas statūtiem, kas grozīts ar Eiropas Parlamenta un Padomes Regulu (ES, Euratom) 2015/2422 (1), 48. pantā ir paredzēts, ka, sākot ar 2015. gada 25. decembri, Vispārējā tiesā ir četrdesmit tiesnešu. Minētās regulas 2. panta a) punktā divpadsmit papildu tiesnešu pilnvaru termiņš ir noteikts tā, lai šo pilnvaru termiņa beigas atbilstu Vispārējās tiesas sastāva daļējai nomaiņai, kura notiks 2016. gada 1. septembrī un 2019. gada 1. septembrī.

               (2)

               Šajā sakarā Vispārējās tiesas papildu tiesneša amata vietai ir izvirzīta Jan PASSER kunga kandidatūra.

               (3)

               Turklāt Protokola Nr. 3 par Eiropas Savienības Tiesas statūtiem, kas grozīts ar Regulu (ES, Euratom) 2015/2422, 48. pantā ir paredzēts, ka, sākot ar 2016. gada 1. septembri, Vispārējā tiesā ir četrdesmit septiņi tiesneši. Minētās regulas 2. panta b) punktā septiņu papildu tiesnešu pilnvaru termiņš ir noteikts tā, lai šo pilnvaru termiņa beigas atbilstu Vispārējās tiesas sastāva daļējai nomaiņai, kura notiks 2019. gada 1. septembrī un 2022. gada 1. septembrī.

               (4)

               Šajā sakarā Vispārējās tiesas papildu tiesnešu amata vietām ir izvirzīta René BARENTS kunga, Maria José COSTEIRA kundzes, Alexander KORNEZOV kunga, Ezio PERILLO kunga un Jesper SVENNINGSEN kunga kandidatūra.

               (5)

               Komiteja, kas izveidota ar Līguma par Eiropas Savienības darbību 255. pantu, ir sniegusi atzinumu par René BARENTS kunga, Maria José COSTEIRA kundzes, Alexander KORNEZOV kunga, Jan PASSER kunga, Ezio PERILLO kunga un Jesper SVENNINGSEN kunga piemērotību Vispārējās tiesas tiesneša pienākumu pildīšanai.

               (6)

                  Jan PASSER kungs būtu jāieceļ amatā uz laikposmu no šā lēmuma spēkā stāšanās dienas līdz 2019. gada 31. augustam. Tāpat Maria José COSTEIRA kundze būtu jāieceļ amatā uz laikposmu no šā lēmuma spēkā stāšanās dienas līdz 2022. gada 31. augustam.

               (7)

               Tā kā René BARENTS kungs, Alexander KORNEZOV kungs, Ezio PERILLO kungs un Jesper SVENNINGSEN kungs ir pildījuši tiesnešu pienākumus Civildienesta tiesā līdz šīs tiesas likvidēšanai 2016. gada 31. augustā un tā kā kompetence pirmajā instancē izspriest strīdus starp Savienību un tās darbiniekiem ar Eiropas Parlamenta un Padomes Regulu (ES, Euratom) 2016/1192 (2), sākot ar 2016. gada 1. septembri, tika nodota Vispārējai tiesai, Alexander KORNEZOV kungs un Ezio PERILLO kungs būtu jāieceļ amatā uz pilnvaru laiku no 2016. gada 1. septembra līdz 2019. gada 31. augustam, bet René BARENTS kungs un Jesper SVENNINGSEN kungs – uz pilnvaru laiku no 2016. gada 1. septembra līdz 2022. gada 31. augustam,

         IR PIEŅĒMUŠI ŠO LĒMUMU.
   1. pants

      Jan PASSER kungs tiek iecelts par Vispārējās tiesas tiesnesi uz laikposmu no šā lēmuma spēkā stāšanās dienas līdz 2019. gada 31. augustam.
   2. pants

      Maria José COSTEIRA kundze tiek iecelta par Vispārējās tiesas tiesnesi uz laikposmu no šā lēmuma spēkā stāšanās dienas līdz 2022. gada 31. augustam.
   3. pants
   Par Vispārējās tiesas tiesnešiem uz laikposmu no 2016. gada 1. septembra līdz 2019. gada 31. augustam tiek iecelti:

               —

                  Alexander KORNEZOV kungs,

               —

                  Ezio PERILLO kungs.

         4. pants
   Par Vispārējās tiesas tiesnešiem uz laikposmu no 2016. gada 1. septembra līdz 2022. gada 31. augustam tiek iecelti:

               —

                  René BARENTS kungs,

               —

                  Jesper SVENNINGSEN kungs.

         5. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 7. septembrī

            Priekšsēdētājs

         P. JAVORČÍK

      (1)  Eiropas Parlamenta un Padomes Regula (ES, Euratom) 2015/2422 (2015. gada 16. decembris), ar ko groza 3. protokolu par Eiropas Savienības Tiesas statūtiem (OV L 341, 24.12.2015., 14. lpp.).

      (2)  Eiropas Parlamenta un Padomes Regula (ES, Euratom) 2016/1192 (2016. gada 6. jūlijs) par to, lai Vispārējai tiesai nodotu kompetenci pirmajā instancē izskatīt domstarpības starp Eiropas Savienību un tās darbiniekiem (OV L 200, 26.7.2016., 137. lpp.).


title: 2005/958/EK: Padomes Lēmums ( 2005. gada 21. decembris ), lai noslēgtu nolīgumu vēstuļu apmaiņas veidā starp Eiropas Kopienu un Japānu atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam

text:
               30.12.2005

               LV

               Eiropas Savienības Oficiālais Vēstnesis

               L 347/75

      PADOMES LĒMUMS

   (2005. gada 21. decembris),
   lai noslēgtu nolīgumu vēstuļu apmaiņas veidā starp Eiropas Kopienu un Japānu atbilstīgi 1994. gada Vispārējās vienošanās par tarifiem un tirdzniecību (VVTT) XXIV panta 6. punktam un XXVIII pantam
   (2005/958/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Padome 2004. gada 22. martā pilnvaroja Komisiju saskaņā ar 1994. gada Vispārējās vienošanās par tarifiem un tirdzniecību (VVTT) XXIV panta 6. punktu sākt sarunas ar dažām citām PTO dalībvalstīm saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanos Eiropas Savienībai.

               (2)

               Komisija ir risinājusi sarunas, apspriežoties ar komiteju, kas izveidota ar Līguma 133. pantu, un atbilstīgi Padomes dotajiem norādījumiem par sarunu risināšanu.

               (3)

               Komisija ir noslēgusi sarunas par nolīgumu vēstuļu apmaiņas veidā starp Eiropas Kopienu un Japānu atbilstīgi VVTT 1994 XXIV panta 6. punktam un XXVIII pantam. Tādēļ minētais nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts nolīgums vēstuļu apmaiņas veidā starp Eiropas Kopienu un Japānu atbilstīgi VVTT 1994 XXIV panta 6. punktam un XXVIII pantam par īpašu koncesiju atcelšanu saistībā ar Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas sarakstu atcelšanu, tām pievienojoties Eiropas Savienībai.
   Nolīguma vēstuļu apmaiņas veidā teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt nolīgumu, lai tas kļūtu saistošs Kopienai (1).

      Briselē, 2005. gada 21. decembrī

            Padomes vārdā —

            priekšsēdētājs

         B. BRADSHAW

      (1)  Nolīguma spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.

      TULKOJUMS
      Eiropas Kopienas un Japānas sarunas saskaņā ar VVTT XXIV panta 6. punktu par koncesiju pārmaiņām Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas saistību sarakstos, tām pievienojoties Eiropas Kopienai.
      Briselē, 2005. gada 21. decembrī
      Godātais kungs!
      Man ir gods atsaukties uz tām nesenajām Eiropas Kopienu (EK) un Japānas valdības sarunām saskaņā ar 1994. gada VVTT XXIV panta 6. punktu un XXVIII pantu par koncesiju pārmaiņām Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas saistību sarakstos, šīm valstīm pievienojoties Eiropas Kopienai, kuras sāka pēc EK 2004. gada 19. janvāra paziņojuma saskaņā ar VVTT XXIV panta 6. punktu.
      Tāpat man ir gods Jums paziņot, ka saskaņā ar Eiropas Kopienas viedokli minētajās sarunās panākts šāds rezultāts:

                  85254099: piemēro samazinātu likmi 12,5 %,

                  37023219: piemēro samazinātu likmi 1,3 %,

                  85254019: piemēro samazinātu likmi 1,2 %.

            Iepriekš minētās samazinātās likmes jāpiemēro četrus gadus vai līdz dienai, kad, īstenojot Dohas attīstības darba kārtības posma rezultātus, sasniedz minēto tarifa līmeni, atkarībā no tā, kurš nosacījums tiek izpildīts agrāk. Iepriekš minētais četru gadu periods sāksies dienā, kad tiks īstenoti šajā vēstulē aprakstītie pasākumi.
      EK iekļaus iepriekšējā sarakstā noteiktās koncesijas tajā sarakstā, kas attiecas uz EK-25 valstu muitas teritoriju.
      Tiklīdz EK un Japānas valdība pēc pārbaudes atbilstoši savām procedūrām apstiprinās to, ka piekrīt iepriekš minētajam sarunu rezultātam, EK iespējami drīz, bet ne vēlāk kā 2006. gada 1. janvārī īstenos minētos rezultātus saskaņā ar iekšējām procedūrām.
      Lūdzu, apstipriniet, ka Japānas valdība piekrīt iepriekš minētajam.
      Lūdzu, pieņemiet manus visdziļākās cieņas apliecinājumus.

            Eiropas Kopienas vārdā —

      Briselē, 2005. gada 21. decembrī
      Godātais kungs!
      Man ir tas gods apstiprināt, ka saņemta Jūsu vēstule, kuras teksts ir šāds:
      “Eiropas Kopienas un Japānas sarunas saskaņā ar VVTT XXIV panta 6. punktu par koncesiju pārmaiņām Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas saistību sarakstos, tām pievienojoties Eiropas Kopienai.
      Man ir gods atsaukties uz tām nesenajām Eiropas Kopienu (EK) un Japānas valdības sarunām saskaņā ar 1994. gada VVTT XXIV panta 6. punktu un XXVIII pantu par koncesiju pārmaiņām Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas saistību sarakstos, šīm valstīm pievienojoties Eiropas Kopienai, kuras sāka pēc EK 2004. gada 19. janvāra paziņojuma saskaņā ar VVTT XXIV panta 6. punktu.
      Tāpat man ir gods Jums paziņot, ka saskaņā ar Eiropas Kopienas viedokli minētajās sarunās panākts šāds rezultāts:

                  85254099: piemēro samazinātu likmi 12,5 %,

                  37023219: piemēro samazinātu likmi 1,3 %,

                  85254019: piemēro samazinātu likmi 1,2 %.

            Iepriekš minētās samazinātās likmes jāpiemēro četrus gadus vai līdz dienai, kad, īstenojot Dohas attīstības darba kārtības posma rezultātus, sasniedz minēto tarifa līmeni, atkarībā no tā, kurš nosacījums tiek izpildīts agrāk. Iepriekš minētais četru gadu periods sāksies dienā, kad tiks īstenoti šajā vēstulē aprakstītie pasākumi.
      EK iekļaus iepriekšējā sarakstā noteiktās koncesijas tajā sarakstā, kas attiecas uz EK-25 valstu muitas teritoriju.
      Tiklīdz EK un Japānas valdība pēc pārbaudes atbilstoši savām procedūrām apstiprinās to, ka piekrīt iepriekš minētajam sarunu rezultātam, EK iespējami drīz, bet ne vēlāk kā 2006. gada 1. janvārī īstenos minētos rezultātus saskaņā ar iekšējām procedūrām.”
      Ar šo man ir tas gods informēt Jūs, ka mana valdība piekrīt Eiropas Kopienas viedoklim un ka turpmākas iekšējas procedūras no Japānas valdības puses nav vajadzīgas.
      Lūdzu, pieņemiet manus visdziļākās cieņas apliecinājumus.

            Japānas valdības vārdā —


title: 2010/306/: Dalībvalstu valdību pārstāvju Lēmums ( 2010. gada 2. jūnijs ), ar ko ieceļ Tiesas tiesnesi

text:
               3.6.2010

               LV

               Eiropas Savienības Oficiālais Vēstnesis

               L 137/3

         DALĪBVALSTU VALDĪBU PĀRSTĀVJU LĒMUMS
   (2010. gada 2. jūnijs),
   ar ko ieceļ Tiesas tiesnesi
   (2010/306/ES)
   EIROPAS SAVIENĪBAS DALĪBVALSTU VALDĪBU PĀRSTĀVJI,
   ņemot vērā Līgumu par Eiropas Savienību un jo īpaši tā 19. pantu,
   ņemot vērā Līgumu par Eiropas Savienības darbību un jo īpaši tā 253. un 255. pantu,
   tā kā:

               (1)

               Saskaņā ar Protokola par Eiropas Savienības Tiesas statūtiem 5. un 7. pantu un pēc Christiaan TIMMERMANS kunga atkāpšanās no amata būtu jāieceļ amatā Tiesas tiesnesis uz Christiaan TIMMERMANS kunga atlikušo pilnvaru laiku, proti, līdz 2012. gada 6. oktobrim.

               (2)

               Komiteja, kas izveidota saskaņā ar Līguma par Eiropas Savienības darbību 255. pantu, ir sniegusi pozitīvu atzinumu par Alexandra PRECHAL kundzes atbilstību Tiesas tiesneša pienākumu veikšanai,

         IR PIEŅĒMUŠI ŠO LĒMUMU.
   1. pants
   Ar šo par Tiesas tiesnesi uz laikposmu no 2010. gada 10. jūnija līdz 2012. gada 6. oktobrim ieceļ Alexandra PRECHAL kundzi.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2010. gada 2. jūnijā

            Priekšsēdētājs

         C. BASTARRECHE


title: 2007/456/EK: Padomes Lēmums ( 2007. gada 18. jūnijs ), ar ko pielāgo pabalstus, kas paredzēti Lēmumā 2003/479/EK par noteikumiem, kuri jāpiemēro attiecībā uz valstu ekspertiem un militāro personālu, kas norīkots uz Padomes Ģenerālsekretariātu

text:
               3.7.2007

               LV

               Eiropas Savienības Oficiālais Vēstnesis

               L 173/27

      PADOMES LĒMUMS

   (2007. gada 18. jūnijs),
   ar ko pielāgo pabalstus, kas paredzēti Lēmumā 2003/479/EK par noteikumiem, kuri jāpiemēro attiecībā uz valstu ekspertiem un militāro personālu, kas norīkots uz Padomes Ģenerālsekretariātu
   (2007/456/EK)
   EIROPAS SAVIENĪBAS PADOME,
   ņemot vērā Līgumu par Eiropas Savienību, un jo īpaši tā 28. panta 1. punktu,
   ņemot vērā Eiropas Kopienas dibināšanas līgumu, un jo īpaši tā 207. panta 2. punktu,
   ņemot vērā Lēmumu 2003/479/EK (1), un jo īpaši tā 15. pantu,
   tā kā:

               (1)

               Lēmuma 2003/479/EK 15. panta 7. punkts paredz, ka dienas un ikmēneša pabalstus koriģē katru gadu bez atpakaļejoša spēka, pamatojoties uz Briselē un Luksemburgā strādājošu Kopienas ierēdņu pamatalgu pielāgošanu.

               (2)

               Padomes Regula (EK, Euratom) Nr. 1895/2006 (2006. gada 19. decembris), ar ko no 2006. gada 1. jūlija koriģē ierēdņu un pārējo Eiropas Kopienu darbinieku atalgojumu un pensijas, kā arī korekcijas koeficientus attiecībā uz šiem atalgojumiem un pensijām (2), paredz Kopienas ierēdņu atalgojuma un pensijas korekciju 2,3 % apjomā,

         IR PIEŅĒMUSI ŠO LĒMUMU.
   1. pants
   Lēmuma 2003/479/EK 15. pantu groza šādi:

               a)

               panta 1. punktā minētās summas EUR 28,78 un EUR 115,09 aizstāj ar, attiecīgi, EUR 29,44 un EUR 117,74;

               b)

               panta 2. punktā tabulu aizstāj ar šādu tabulu:

                           “Attālums starp darbā pieņemšanas vietu un norīkojuma vietu
                           (km)

                           Summa EUR

                           0–150

                           0

                           > 150

                           75,68

                           > 300

                           134,54

                           > 500

                           218,65

                           > 800

                           353,20

                           > 1 300

                           555,03

                           > 2 000

                           664,37”

               c)

               panta 4. punktā minēto summu EUR 28,78 aizstāj ar EUR 29,44.

         2. pants
   Šis lēmums stājas spēkā nākamā mēneša pirmajā dienā pēc tā pieņemšanas.

      Luksemburgā, 2007. gada 18. jūnijā

            Padomes vārdā —

            priekšsēdētājs

         F.-W. STEINMEIER

      (1)  OV L 160, 28.6.2003., 72. lpp. Lēmumā jaunākie grozījumi izdarīti ar Lēmumu 2006/471/EK (OV L 187, 8.7.2006., 32. lpp.).

      (2)  OV L 397, 30.12.2006., 6. lpp.


title: Komisijas Lēmums (2016. gada 31. marts) par Vecāko darba inspektoru komitejas locekļu iecelšanu uz jaunu pilnvaru termiņu

text:
               1.4.2016

               LV

               Eiropas Savienības Oficiālais Vēstnesis

               C 115/17

         KOMISIJAS LĒMUMS
   (2016. gada 31. marts)
   par Vecāko darba inspektoru komitejas locekļu iecelšanu uz jaunu pilnvaru termiņu
   (2016/C 115/06)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Komisijas 1995. gada 12. jūlija Lēmumu 95/319/EK, ar ko izveido Vecāko darba inspektoru komiteju (1), un jo īpaši tā 5. pantu,
   ņemot vērā dalībvalstu iesniegto kandidātu sarakstu,
   tā kā:

               (1)

               Lēmuma 95/319/EK 5. panta 1. punktā ir paredzēts, ka Komitejā darbojas viens pilntiesīgs loceklis no katras dalībvalsts un ka katram pilntiesīgajam loceklim var iecelt vienu aizvietotāju.

               (2)

               Minētā lēmuma 5. panta 2. punktā ir paredzēts, ka pilntiesīgos komitejas locekļus un to aizstājējus pēc dalībvalstu ieteikuma ieceļ Komisija.

               (3)

               Lēmuma 5. panta 3. punktā ir paredzēts, ka komitejas locekļu pilnvaru termiņš ir trīs gadi un viņus var iecelt amatā atkārtoti.

               (4)

               Iepriekšējais komitejas locekļu pilnvaru termiņš beidzās 2015. gada 31. decembrī.

               (5)

               Tāpēc Komisijai, pamatojoties uz dalībvalstu priekšlikumiem, uz trīs gadiem jāieceļ minētās komitejas locekļi,

         IR PIEŅĒMUSI ŠO LĒMUMU.
   1. pants
   1.   Šā lēmuma pielikumā minētās personas uz trīs gadiem no 2016. gada 1. janvāra līdz 2018. gada 31. decembrim tiek ieceltas par Vecāko darba inspektoru komitejas pilntiesīgiem locekļiem un to aizstājējiem.
   2.   Komitejas locekļu sarakstu informatīvā nolūkā publicē Eiropas Savienības Oficiālajā Vēstnesī.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2016. gada 31. martā

            Komisijas vārdā –

            priekšsēdētājs

         Jean-Claude JUNCKER

      (1)  OV L 188, 9.8.1995., 11. lpp.

      PIELIKUMS

                  Dalībvalsts

                  Pilntiesīgais loceklis

                  Aizvietotājs

                     Beļģija

                     Paul TOUSSEYN

                     Michel ASEGLIO

                     Bulgārija

                     Rumyana MIHAYLOVA

                     Irena DIMITROVA

                     Čehijas Republika

                     Rudolf HAHN

                     Pavel HEISIG

                     Dānija

                     Peter VESTERHEDEN

                     Annemarie KNUDSEN

                     Vācija

                     Kai SCHÄFER

                     Helmut GOTTWALD

                     Igaunija

                     Maret MARIPUU

                     Rein REISBERG

                     Īrija

                     Brian HIGGISSON

                     Martin O’HALLORAN

                     Grieķija

                     Chryssoula TOUFEKOULA

                     Nikolaos MARAGOS

                     Spānija

                     José Ignacio SACRISTÁN ENCISO

                     Graciela DE ANDRÉS NOVO

                     Francija

                     Yves CALVEZ

                     Jessy PRETTO

                     Horvātija

                     Miroslav BABIĆ

                     Branko MESIĆ

                     Itālija

                     Danilo PAPA

                     Roberta FABRIZI

                     Kipra

                     Anastassios YIANNAKI

                     Aristodemos ECONOMIDES

                     Latvija

                     Renārs LŪSIS

                     Linda MATISĀNE

                     Lietuva

                     Gintaras ČEPAS

                     Dalia LEGIENE

                     Luksemburga

                     Marco BOLY

                     Johny SCHNEIDER

                     Ungārija

                     Péter NESZTINGER

                     Judit H. NAGY

                     Malta

                     Mark GAUCI

                     Vincent ATTARD

                     Nīderlande

                  J.A. VAN DEN BOS (Jan)

                  M.A. ZUURBIER (Marga)

                     Austrija

                     Gertrud BREINDL

                     Josef KERSCHHAGL

                     Polija

                     Iwona HICKIEWICZ

                     Leszek ZAJĄC

                     Portugāle

                     Pedro PIMENTA BRAZ

                     Manuel Joaquim MADURO ROXO

                     Rumānija

                     Dantes Nicolae BRATU

                     Larisa Otilia PAPP

                     Slovēnija

                     Nataša TRČEK

                     Slavko KRIŠTOFELC

                     Slovākija

                     Andrej GMITTER

                     Miroslava SKIČKOVÁ

                     Somija

                     Leo SUOMAA

                     Raimo ANTILA

                     Zviedrija

                     Erna ZELMIN-EKENHEIM

                     Håkan OLSSON

                     Apvienotā Karaliste

                     David SNOWBALL

                     Tim GALLOWAY


title: Komisijas Lēmums ( 2010. gada 14. decembris ) par divu Komisijas pārstāvju un divu aizstājēju iecelšanu Eiropas Zāļu aģentūras valdē

text:
               15.12.2010

               LV

               Eiropas Savienības Oficiālais Vēstnesis

               C 340/17

         KOMISIJAS LĒMUMS
   (2010. gada 14. decembris)
   par divu Komisijas pārstāvju un divu aizstājēju iecelšanu Eiropas Zāļu aģentūras valdē
   2010/C 340/10
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 31. marta Regulu (EK) Nr. 726/2004, ar ko nosaka cilvēkiem paredzēto un veterināro zāļu reģistrēšanas un uzraudzības Kopienas procedūras un izveido Eiropas Zāļu aģentūru (1), un jo īpaši tās 65. pantu,
   tā kā:

               (1)

               Atbilstoši Regulas (EK) Nr. 726/2004 65. pantam Eiropas Zāļu aģentūras (turpmāk Aģentūras) valdē ir divi Komisijas pārstāvji.

               (2)

               Komisijā notika kompetenču pārdalīšana, tādēļ nepieciešams iecelt divus jaunus Aģentūras valdes locekļus no Veselības un patērētāju ģenerāldirektorāta un no Uzņēmējdarbības un rūpniecības ģenerāldirektorāta un divus aizstājējus, kas locekļus aizstās viņu prombūtnē un balsos viņu vārdā,

         IR NOLĒMUSI ŠĀDI.
   1. pants
   Komisijas pārstāvji Eiropas Zāļu aģentūras valdē ir personas, kuras ieņem šādus amatus un veic šādus uzdevumus:

               No Veselības un patērētāju ģenerāldirektorāta:

                           a)

                           ģenerāldirektors Veselības un patērētāju ģenerāldirektorātā.

               Pārstāvja aizstājējs ir persona, kura ieņem šādu amatu un veic šādus uzdevumus:

                           b)

                           direktors, kurš vada direktorātu, kas atbild par zāļu atļaujām, pamatojoties uz Veselības un patērētāju ģenerāldirektorāta darba programmu.

               No Uzņēmējdarbības un rūpniecības ģenerāldirektorāta:

                           c)

                           direktors, kurš vada direktorātu, kas atbild par farmaceitiskiem līdzekļiem, pamatojoties uz Uzņēmējdarbības un rūpniecības ģenerāldirektorāta darba programmu.

               Pārstāvja aizstājējs ir persona, kura ieņem šādu amatu un veic šādus uzdevumus:

                           d)

                           daļas vadītājs, kurš vada nodaļu, kas atbild par farmaceitiskiem līdzekļiem, pamatojoties uz Uzņēmējdarbības un rūpniecības ģenerāldirektorāta darba programmu.

         2. pants
   Šo lēmumu piemēro personām, kuras šā lēmuma pieņemšanas dienā ieņem 1. pantā minētos amatus, arī personām, kuras ieceltas uz laiku, vai visām personām, kas ieņem minētos amatus pēc tam.
   3. pants
   Veselības un patērētāju ģenerāldirektorāta un Uzņēmējdarbības un rūpniecības ģenerāldirektorāta ģenerāldirektori paziņo Eiropas Zāļu aģentūras izpilddirektoram to personu vārdu un uzvārdu, kuras ieņem 1. pantā minētos amatus, un visas saistītās izmaiņas.

      Briselē, 2010. gada 14. decembrī

            Komisijas vārdā –

            Komisijas loceklis

         John DALLI

      (1)  OV L 136, 30.4.2004., 1. lpp.


title: 2011/811/ES: Padomes Lēmums ( 2011. gada 1. decembris ), ar ko ieceļ Eiropas Ekonomikas un sociālo lietu komitejas locekli no Beļģijas

text:
               7.12.2011

               LV

               Eiropas Savienības Oficiālais Vēstnesis

               L 324/31

         PADOMES LĒMUMS
   (2011. gada 1. decembris),
   ar ko ieceļ Eiropas Ekonomikas un sociālo lietu komitejas locekli no Beļģijas
   (2011/811/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 302. pantu,
   ņemot vērā Beļģijas valdības priekšlikumu,
   ņemot vērā Eiropas Komisijas atzinumu,
   tā kā:

               (1)

               Padome 2010. gada 13. septembrī pieņēma Lēmumu 2010/570/ES, Euratom, ar ko laikposmam no 2010. gada 21. septembra līdz 2015. gada 20. septembrim ieceļ Eiropas Ekonomikas un sociālo lietu komitejas locekļus (1).

               (2)

               Pēc Robert de MÛELENAERE kunga amata pilnvaru termiņa beigām ir atbrīvojusies Eiropas Ekonomikas un sociālo lietu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 20. septembrim, barons Philippe de BUCK van OVERSTRAETEN kungs, BUSINESSEUROPE ģenerāldirektors, tiek iecelts par Eiropas Ekonomikas un sociālo lietu komitejas locekli.
   2. pants
   Šis lēmums stājas spēkā tā pieņemšanas dienā.

      Briselē, 2011. gada 1. decembrī

            Padomes vārdā –

            priekšsēdētājs

         W. KOSINIAK-KAMYSZ

      (1)  OV L 251, 25.9.2010., 8. lpp.


title: Eiropas Parlamenta Lēmums (ES) 2016/1557 (2016. gada 28. aprīlis) par Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2014. finanšu gada pārskatu apstiprināšanu

text:
               14.9.2016

               LV

               Eiropas Savienības Oficiālais Vēstnesis

               L 246/336

         EIROPAS PARLAMENTA LĒMUMS (ES) 2016/1557
   (2016. gada 28. aprīlis)
   par Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2014. finanšu gada pārskatu apstiprināšanu
   EIROPAS PARLAMENTS,

               —

               ņemot vērā Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2014. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2014. finanšu gada pārskatiem ar aģentūras atbildi (1),

               —

               ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2014. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2016. gada 12. februāra ieteikumu par apstiprinājumu, ko sniedz aģentūrai par 2014. finanšu gada budžeta izpildi (05584/2016 – C8-0093/2016),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2011. gada 25. oktobra Regulu (ES) Nr. 1077/2011, ar ko izveido Eiropas Aģentūru lielapjoma IT sistēmu darbības pārvaldībai brīvības, drošības un tiesiskuma telpā (4) un jo īpaši tās 33. pantu,

               —

               ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5),

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (6) un jo īpaši tās 108. pantu,

               —

               ņemot vērā Reglamenta 94. pantu un V pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0124/2016),

               1.

               konstatē, ka Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā galīgie gada pārskati ir tādi, kā norādīts Revīzijas palātas gada pārskata pielikumā;

               2.

               apstiprina Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā 2014. finanšu gada pārskatus;

               3.

               uzdod priekšsēdētājam šo lēmumu nosūtīt Eiropas Aģentūras lielapjoma IT sistēmu darbības pārvaldībai brīvības, drošības un tiesiskuma telpā izpilddirektoram, Padomei, Komisijai un Revīzijas palātai un nodrošināt tā publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Martin SCHULZ

            Ģenerālsekretārs

         Klaus WELLE

      (1)  OV C 409, 9.12.2015., 275. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 286, 1.11.2011., 1. lpp.

      (5)  OV L 357, 31.12.2002., 72. lpp.

      (6)  OV L 328, 7.12.2013., 42. lpp.


title: 2013/300/ES: Padomes Lēmums ( 2013. gada 18. jūnijs ), ar ko ieceļ divus Reģionu komitejas locekļus no Austrijas un divus locekļu aizstājējus no Austrijas

text:
               21.6.2013

               LV

               Eiropas Savienības Oficiālais Vēstnesis

               L 169/70

      PADOMES LĒMUMS

   (2013. gada 18. jūnijs),
   ar ko ieceļ divus Reģionu komitejas locekļus no Austrijas un divus locekļu aizstājējus no Austrijas
   (2013/300/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Austrijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus.

               (2)

               Pēc Gerhard DÖRFLER kunga un Josef PÜHRINGER kunga pilnvaru termiņa beigām ir atbrīvojušās divas Reģionu komitejas locekļu vietas. Pēc Viktor SIGL kunga un Wolfgang WALDNER kunga pilnvaru termiņa beigām ir atbrīvojušās divas Reģionu komitejas locekļu aizstājēju vietas,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekļiem:

                           —

                              Dr Peter KAISER kungs, Landeshauptmann,

                           —

                              Dr Michael STRUGL kungs, MBA, Landesrat;

                     un

               b)

               par locekļu aizstājējiem:

                           —

                              Herwig SEISER kungs, Landtagsabgeordneter,

                           —

                              Viktor SIGL kungs, Landtagspräsident.

         2. pants
   Šis lēmums stājas spēkā tā pieņemšanas dienā.

      Luksemburgā, 2013. gada 18. jūnijā

            Padomes vārdā –

            priekšsēdētājs

         P. HOGAN

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Padomes Lēmums (2010. gada 21. oktobris) par nostāju, kas Eiropas Savienībai jāieņem Asociācijas padomē, kura nodibināta ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu

text:
               23.11.2010

               LV

               Eiropas Savienības Oficiālais Vēstnesis

               L 306/21

         PADOMES LĒMUMS
   (2010. gada 21. oktobris)
   par nostāju, kas Eiropas Savienībai jāieņem Asociācijas padomē, kura nodibināta ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, attiecībā uz sociālā nodrošinājuma sistēmu koordinēšanas noteikumu pieņemšanu
   (2010/700/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 79. panta 2. punkta b) apakšpunktu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:

               (1)

               Eiropas un Vidusjūras reģiona valstu nolīguma, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses (1) (“nolīgums”), 65. pantā ir paredzēts, ka Asociācijas padome pieņem lēmumu pieņemt attiecīgus noteikumus, lai īstenotu nolīguma 64. pantā izklāstītos mērķus.

               (2)

               ES un Izraēlas rīcības plāna, ko Asociācijas padome pieņēma 2005. gada 11. aprīlī saistībā ar Eiropas kaimiņattiecību politiku, 2.3.3. mērķa pirmajā ievilkumā Asociācijas padome ir aicināta pieņemt lēmumu, ar ko īstenotu nolīguma 65. pantu.

               (3)

               Saskaņā ar 1. un 2. pantu Protokolā (Nr. 22) par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un šis lēmums tai nav saistošs un nav jāpiemēro.

               (4)

               Saskaņā ar 1. un 2. pantu Protokolā (Nr. 21) par Apvienotās Karalistes un Īrijas nostāju saistībā ar brīvības, drošības un tiesiskuma telpu, kas pievienots Līgumam par Eiropas Savienību un Līgumam par Eiropas Savienības darbību, un neskarot minētā protokola 4. pantu, šīs dalībvalstis nepiedalās šā lēmuma pieņemšanā, un šis lēmums tām nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Nostāja, kas Eiropas Savienībai jāieņem Asociācijas padomē, kura nodibināta ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienu un tās dalībvalstīm, no vienas puses, un Izraēlas Valsti, no otras puses, attiecībā uz nolīguma 64. panta īstenošanu balstās uz Asociācijas padomes lēmuma projektu, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Luksemburgā, 2010. gada 21. oktobrī

            Padomes vārdā –

            priekšsēdētāja

         J. MILQUET

      (1)  OV L 147, 21.6.2000., 3. lpp.
    ---documentbreak---

               23.11.2010

               LV

               Eiropas Savienības Oficiālais Vēstnesis

               L 306/22

         Projekts
   ASOCIĀCIJAS PADOMES,
   kura nodibināta ar Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses,
   LĒMUMS Nr. …/…
   (… gada …)
   attiecībā uz Eiropas un Vidusjūras reģiona valstu nolīgumā iekļautajiem sociālā nodrošinājuma sistēmu koordinēšanas noteikumiem
   ASOCIĀCIJAS PADOME,
   ņemot vērā Eiropas un Vidusjūras reģiona valstu nolīgumu, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses (1), un jo īpaši tā 65. pantu,
   tā kā:

               (1)

               Eiropas un Vidusjūras reģiona valstu nolīguma, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas Valsti, no otras puses, (“nolīgums”) 64. pantā ir paredzēta Izraēlas un dalībvalstu sociālā nodrošinājuma sistēmu koordinēšana un noteikti šādas koordinēšanas principi.

               (2)

               Nolīguma 65. pantā ir paredzēts, ka Asociācijas padome pieņem lēmumu, ar ko īsteno 64. pantā izklāstītos principus.

               (3)

               ES un Izraēlas rīcības plāna, ko Asociācijas padome pieņēma 2005. gada 11. aprīlī saistībā ar Eiropas kaimiņattiecību politiku, 2.3.3. mērķa pirmajā ievilkumā Asociācijas padome ir aicināta pieņemt lēmumu, ar ko īstenotu nolīguma 65. pantu.

               (4)

               Attiecībā uz nediskriminācijas principa piemērošanu ar šo lēmumu nebūtu jāpiešķir nekādas papildu tiesības, ko radītu konkrēti fakti vai notikumi otras līgumslēdzējas puses teritorijā, ja šādus faktus vai notikumus neņem vērā pirmās līgumslēdzējas puses tiesību aktos, izņemot tiesības eksportēt konkrētus pabalstus.

               (5)

               Piemērojot šo lēmumu, Izraēlas darba ņēmēju tiesības uz ģimenes pabalstiem būtu jāsaista ar nosacījumu, ka viņu ģimenes locekļi kopā ar šiem darba ņēmējiem likumīgi uzturas dalībvalstī, kurā darba ņēmēji ir nodarbināti. Ar šo lēmumu tiesības uz ģimenes pabalstiem nebūtu jāpiešķir attiecībā uz tiem viņu ģimenes locekļiem, kuri dzīvo citā valstī, piemēram, Izraēlā.

               (6)

               Ar Padomes Regulu (EK) Nr. 859/2003 (2) Regulas (EEK) Nr. 1408/71 un Regulas (EEK) Nr. 574/72 noteikumi jau tiek attiecināti uz trešo valstu valstspiederīgajiem, uz kuriem minētie noteikumi jau neattiecas viņu valstspiederības dēļ vien. Regulā (EK) Nr. 859/2003 jau ir ietverts to apdrošināšanas periodu summēšanas princips, kurus Izraēlas darba ņēmēji dažādās dalībvalstīs ir ieguvuši attiecībā uz tiesībām uz konkrētiem pabalstiem, kā izklāstīts nolīguma 64. panta 1. punkta pirmajā ievilkumā.

               (7)

               Lai veicinātu koordinēšanas noteikumu piemērošanu, varētu būt jāpieņem speciāli noteikumi, kas atbilstu Izraēlas tiesību aktu īpatnībām.

               (8)

               Lai nodrošinātu dalībvalstu un Izraēlas sociālā nodrošinājuma sistēmu koordinēšanas raitu norisi, ir jāparedz īpaši noteikumi par sadarbību starp dalībvalstīm un Izraēlu, kā arī starp attiecīgo personu un kompetentās valsts iestādi.

               (9)

               Lai aizsargātu personas, uz kurām attiecas šis lēmums, un lai nodrošinātu, ka, lēmumam stājoties spēkā, šīs personas nezaudē savas tiesības, būtu jāpieņem pārejas noteikumi,

         IR PIEŅĒMUSI ŠO LĒMUMU.
   I   DAĻA

      VISPĀRĪGI NOTEIKUMI

   1. pants
   Definīcijas
   1.   Šajā lēmumā:

               a)

               “nolīgums” ir Eiropas un Vidusjūras reģiona valstu nolīgums, ar ko izveido asociāciju starp Eiropas Kopienām un to dalībvalstīm, no vienas puses, un Izraēlas valsti, no otras puses;

               b)

               “regula” ir Eiropas Parlamenta un Padomes Regula (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu (3), ko piemēro Eiropas Savienības dalībvalstīs;

               c)

               “īstenošanas regula” ir Eiropas Parlamenta un Padomes Regula (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (4);

               d)

               “dalībvalsts” ir Eiropas Savienības dalībvalsts;

               e)

               “darba ņēmējs” ir:

                           i)

                           dalībvalstu tiesību aktos – persona, kas veic darbību nodarbinātas personas statusā regulas 1. panta a) punkta nozīmē;

                           ii)

                           Izraēlas tiesību aktos – persona, kas veic darbību nodarbinātas personas statusā minēto tiesību aktu nozīmē;

               f)

               “ģimenes loceklis” ir:

                           i)

                           dalībvalsts tiesību aktos – ģimenes loceklis regulas 1. panta i) punkta nozīmē;

                           ii)

                           Izraēlas tiesību aktos – ģimenes loceklis minēto tiesību aktu nozīmē;

               g)

               “tiesību akti” ir:

                           i)

                           attiecībā uz dalībvalstīm – tiesību akti regulas 1. panta l) punkta nozīmē, ko piemēro pabalstiem, uz kuriem attiecas šis lēmums;

                           ii)

                           attiecībā uz Izraēlu – atbilstīgie tiesību akti, kurus Izraēlā piemēro pabalstiem, uz kuriem attiecas šis lēmums;

               h)

               “pabalsti” ir:

                           —

                           vecuma pensijas,

                           —

                           apgādnieka zaudējuma pabalsti,

                           —

                           pabalsti sakarā ar nelaimes gadījumiem darbā un arodslimībām,

                           —

                           invaliditātes pensijas,

                           —

                           ģimenes pabalsti;

               i)

               “eksportējami pabalsti” ir:

                           i)

                           attiecībā uz dalībvalstīm:

                                       —

                                       vecuma pensijas,

                                       —

                                       apgādnieka zaudējuma pabalsti,

                                       —

                                       pabalsti sakarā ar nelaimes gadījumiem darbā un arodslimībām,

                                       —

                                       invaliditātes pensijas,

                                 regulas nozīmē, izņemot īpašus no iemaksām neatkarīgus naudas pabalstus, kā uzskaitīts regulas X pielikumā;

                           ii)

                           attiecībā uz Izraēlu – atbilstīgie pabalsti, kas paredzēti saskaņā ar Izraēlas tiesību aktiem, izņemot īpašus no iemaksām neatkarīgus naudas pabalstus, kā uzskaitīts šā lēmuma I pielikumā.

         2.   Citiem šajā lēmumā izmantotajiem terminiem ir nozīme, kas tiem piešķirta:

               a)

               attiecībā uz dalībvalstīm – regulā un īstenošanas regulā;

               b)

               attiecībā uz Izraēlu – atbilstīgos tiesību aktos, kas piemērojami Izraēlā.

         2. pants
   Aptvertās personas
   Šis lēmums attiecas uz:

               a)

               darba ņēmējiem, kuri ir Izraēlas valstspiederīgie un kuri ir vai ir bijuši likumīgi nodarbināti kādas dalībvalsts teritorijā, un uz kuriem attiecas vai ir attiekušies vienas vai vairāku dalībvalstu tiesību akti, un viņu pārdzīvojušajiem tuviniekiem;

               b)

               šā panta a) punktā minēto darba ņēmēju ģimenes locekļiem ar noteikumu, ka šie ģimenes locekļi likumīgi uzturas vai ir uzturējušies kopā ar attiecīgo darba ņēmēju šā darba ņēmēja nodarbinātības laikā dalībvalstī;

               c)

               darba ņēmējiem, kuri ir kādas dalībvalsts valstspiederīgie un kuri ir vai ir bijuši likumīgi nodarbināti Izraēlas teritorijā, un uz kuriem attiecas vai ir attiekušies Izraēlas tiesību akti, un viņu pārdzīvojušajiem tuviniekiem; un

               d)

               šā panta c) punktā minēto darba ņēmēju ģimenes locekļiem ar noteikumu, ka šie ģimenes locekļi likumīgi uzturas vai ir uzturējušies kopā ar attiecīgo darba ņēmēju šā darba ņēmēja nodarbinātības laikā Izraēlā.

         3. pants
   Vienlīdzīga attieksme
   1.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir Izraēlas valstspiederīgie un kuri ir likumīgi nodarbināti kādā dalībvalstī, un visiem viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar to dalībvalstu valstspiederīgajiem, kurās šie darba ņēmēji ir nodarbināti.
   2.   Attiecībā uz pabalstiem 1. panta 1. punkta h) apakšpunkta nozīmē attieksmē pret darba ņēmējiem, kuri ir kādas dalībvalsts valstspiederīgie un kuri ir likumīgi nodarbināti Izraēlā, un visiem viņu ģimenes locekļiem, kas likumīgi dzīvo kopā ar viņiem, nedrīkst būt nekāda veida diskriminācijas valstspiederības dēļ salīdzinājumā ar Izraēlas valstspiederīgajiem.
   II   DAĻA

      ATTIECĪBAS STARP DALĪBVALSTĪM UN IZRAĒLU

   4. pants
   Atteikšanās no noteikumiem par dzīvesvietu
   1.   Eksportējamus pabalstus 1. panta 1. punkta i) apakšpunkta nozīmē, kurus ir tiesīgas saņemt 2. panta a) un c) punktā minētās personas, nesamazina, nepārveido, neaptur, neatsauc un nekonfiscē tāda iemesla dēļ, ka pabalsta saņēmējs dzīvo:

               i)

               attiecībā uz kādas dalībvalsts tiesību aktos paredzētu pabalstu – Izraēlas teritorijā; vai

               ii)

               attiecībā uz Izraēlas tiesību aktos paredzētu pabalstu – kādas dalībvalsts teritorijā.

         2.   Darba ņēmēja ģimenes locekļi, kas minēti 2. panta b) punktā, ir tiesīgi saņemt eksportējamus pabalstus 1. panta 1. punkta i) apakšpunkta nozīmē tāpat kā tāda darba ņēmēja ģimenes locekļi, kas ir attiecīgās dalībvalsts valstspiederīgais – ja šie ģimenes locekļi uzturas Izraēlas teritorijā.
   3.   Darba ņēmēja ģimenes locekļi, kas minēti 2. panta d) punktā, ir tiesīgi saņemt eksportējamus pabalstus 1. panta 1. punkta i) apakšpunkta nozīmē tāpat kā tāda darba ņēmēja ģimenes locekļi, kas ir Izraēlas valstspiederīgais – ja šie ģimenes locekļi uzturas kādas dalībvalsts teritorijā.
   III   DAĻA

      DAŽĀDI NOTEIKUMI

   5. pants
   Sadarbība
   1.   Dalībvalstis un Izraēla cita citai sniedz visu informāciju par izmaiņām savos tiesību aktos, kas var ietekmēt šā lēmuma īstenošanu.
   2.   Pildot šo lēmumu, dalībvalstu un Izraēlas iestādes piedāvā cita citai savus pakalpojumus un rīkojas tā, it kā īstenotu pašas savus tiesību aktus. Minēto iestāžu sniegtā administratīvā palīdzība parasti ir bezmaksas. Tomēr dalībvalstu un Izraēlas kompetentās iestādes var vienoties par dažu izdevumu kompensēšanu.
   3.   Pildot šo lēmumu, dalībvalstu un Izraēlas iestādes var tieši sazināties cita ar citu un ar attiecīgajām personām vai šo personu pārstāvjiem.
   4.   Lai nodrošinātu šā lēmuma pareizu īstenošanu, iestādēm un personām, uz kurām attiecas šis lēmums, ir savstarpējs pienākums citai citu informēt un sadarboties.
   5.   Attiecīgajām personām iespējami drīz jāinformē kompetentās dalībvalsts vai Izraēlas iestādes, ja pēdējā no minētajām ir kompetentā valsts, un dzīvesvietas dalībvalsts vai Izraēlas iestādes, ja pēdējā no minētajām ir dzīvesvietas valsts, par visām tām pārmaiņām saistībā ar viņu pašu vai viņu ģimenes stāvokli, kas ietekmē šo personu tiesības uz pabalstiem saskaņā ar šo lēmumu.
   6.   Ja netiek ievērots 5. punktā minētais pienākums informēt, tad saskaņā ar valsts tiesību aktiem var piemērot samērīgus pasākumus. Tomēr šie pasākumi ir līdzvērtīgi tiem, ko saskaņā ar valsts tiesību aktiem piemēro līdzīgās situācijās, un ar tiem pabalsta pieprasītājam nepadara par neiespējamu vai pārmērīgi neapgrūtina praksē izmantot saskaņā ar šo lēmumu piešķirtās tiesības.
   7.   Dalībvalstis un Izraēla var paredzēt, ka valsts noteikumos, ko izmanto, lai pārbaudītu, vai pabalsta saņēmēji atbilst pabalsta saņemšanas tiesību nosacījumiem, tiek ņemts vērā fakts, ka pabalsta saņēmēji uzturas vai dzīvo ārpus tās valsts teritorijas, kurā atrodas debitoriestāde. Šādi noteikumi ir samērīgi, nediskriminējoši saistībā ar valstspiederību, un tie ir saskaņā ar šā lēmuma principiem. Šādus noteikumus paziņo Asociācijas padomei.
   6. pants
   Administratīvās pārbaudes un medicīniskā izmeklēšana
   1.   Šo pantu piemēro 2. pantā minētajām personām, kas saņem 1. panta 1. punkta i) apakšpunktā minētos eksportējamos pabalstus, kā arī iestādēm, kas ir atbildīgas par šā lēmuma īstenošanu.
   2.   Ja pabalstu saņēmējs vai pieprasītājs, vai kāds viņa ģimenes loceklis uzturas vai dzīvo kādas dalībvalsts teritorijā, bet debitoriestāde atrodas Izraēlā, vai arī minētā persona uzturas vai dzīvo Izraēlā, bet debitoriestāde atrodas kādā dalībvalstī, medicīnisko izmeklēšanu pēc minētās iestādes pieprasījuma veic pabalstu saņēmēja uzturēšanās vai dzīvesvietas iestāde saskaņā ar procedūrām, kas paredzētas tiesību aktos, kurus piemēro minētā iestāde.
   Debitoriestāde paziņo uzturēšanās vai dzīvesvietas iestādei par jebkurām īpašajām prasībām, kas vajadzības gadījumā jāievēro, un par aspektiem, attiecībā uz kuriem būtu jāveic medicīniskā izmeklēšana.
   Uzturēšanās vai dzīvesvietas iestāde nosūta ziņojumu debitoriestādei, kas lūdza veikt medicīnisko izmeklēšanu.
   Debitoriestāde patur tiesības pieprasīt pabalsta saņēmēja medicīnisko izmeklēšanu, ko veic tās izvēlēts ārsts, vai nu teritorijā, kurā pabalsta saņēmējs vai pieprasītājs uzturas vai dzīvo, vai valstī, kurā atrodas debitoriestāde. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz transporta un uzturēšanas izdevumus.
   3.   Ja pabalstu saņēmējs vai pieprasītājs vai viņa ģimenes locekļi uzturas vai dzīvo kādas dalībvalsts teritorijā, bet debitoriestāde atrodas Izraēlā, vai arī minētā persona uzturas vai dzīvo Izraēlā, bet debitoriestāde atrodas kādā dalībvalstī, administratīvo pārbaudi pēc debitoriestādes pieprasījuma veic saņēmēja uzturēšanās vietas vai dzīvesvietas iestāde.
   Uzturēšanās vietas vai dzīvesvietas iestāde nosūta ziņojumu debitoriestādei, kas lūdza veikt administratīvo pārbaudi.
   Debitoriestāde patur tiesības pieprasīt pabalsta saņēmēja situācijas pārbaudi, ko veic tās izvēlēts speciālists. Tomēr pabalsta saņēmēju var aicināt atgriezties debitoriestādes valstī tikai tad, ja viņš var pārvietoties, nekaitējot savam veselības stāvoklim, un ja debitoriestāde sedz transporta un uzturēšanas izdevumus.
   4.   Viena vai vairākas dalībvalstis un Izraēla var vienoties par citiem administratīvajiem noteikumiem, ja tās par to informē Asociācijas padomi.
   5.   Atkāpjoties no šā lēmuma 5. panta 2. punktā minētā principa par savstarpēju bezmaksas administratīvo palīdzību, šā panta 2. un 3. punktā minēto pārbaužu faktiskās izmaksas atmaksā tai iestādei, kurai tās uzdeva veikt debitoriestāde, kas tās pieprasīja.
   7. pants
   Nolīguma 79. panta piemērošana
   Nolīguma 79. pantu piemēro gadījumā, ja viena no Pusēm uzskata, ka otra Puse nav izpildījusi 5. un 6. pantā noteiktos pienākumus.
   8. pants
   Speciāli noteikumi par Izraēlas tiesību aktu piemērošanu
   Asociācijas padome vajadzības gadījumā var II pielikumā izklāstīt speciālus noteikumus par Izraēlas tiesību aktu piemērošanu.
   9. pants
   Administratīvās procedūras spēkā esošos divpusējos nolīgumos
   Var turpināt piemērot administratīvās procedūras, kas ietvertas spēkā esošajos divpusējos nolīgumos starp kādu dalībvalsti un Izraēlu, ar noteikumu, ka šīs procedūras nelabvēlīgi neietekmē šajā lēmumā noteiktās attiecīgo personu tiesības un pienākumus.
   10. pants
   Nolīgumi, kuri papildina šā lēmuma īstenošanas procedūras
   Viena vai vairākas dalībvalstis un Izraēla var noslēgt nolīgumus, lai papildinātu šā lēmuma īstenošanas administratīvās procedūras, īpaši attiecībā uz viltojumu un kļūdu novēršanu un apkarošanu.
   IV   DAĻA

      PĀREJAS UN NOBEIGUMA NOTEIKUMI

   11. pants
   Pārejas noteikumi
   1.   Nekādas tiesības saskaņā ar šo lēmumu neiegūst par laikposmu, kas bijis pirms dienas, kad šis lēmums stājies spēkā.
   2.   Ievērojot 1. punktu, tiesības saskaņā ar šo lēmumu iegūst pat tad, ja tās ir saistītas ar apstākļiem, kas radušies pirms dienas, kad tas stājies spēkā.
   3.   Visus pabalstus, kas nav piešķirti vai ir pārtraukti attiecīgās personas valstspiederības vai dzīvesvietas dēļ, pēc attiecīgās personas pieprasījuma piešķir vai atjauno no dienas, kad stājies spēkā šis lēmums, ar noteikumu, ka tiesības, kuras iepriekš ir bijušas par pamatu pabalstu piešķiršanai, nav izmantotas, saņemot vienreizēju maksājumu.
   4.   Ja 3. punktā minēto pieprasījumu iesniedz divu gadu laikā no dienas, kad stājies spēkā šis lēmums, saskaņā ar šo lēmumu iegūtās tiesības ir spēkā, sākot ar dienu, kad stājies spēkā šis lēmums, un pret attiecīgajām personām nevar vērst nevienas dalībvalsts vai Izraēlas tiesību aktus par tiesību zaudēšanu vai noilgumu.
   5.   Ja 3. punktā minēto pieprasījumu iesniedz pēc tam, kad beidzies divu gadu termiņš no dienas, kad stājies spēkā šis lēmums, tiesības, kuras nav zaudētas vai kurām nav iestājies noilgums, ir spēkā no pieprasījuma iesniegšanas dienas, ievērojot jebkurus labvēlīgākus noteikumus saskaņā ar kādas dalībvalsts vai Izraēlas tiesību aktiem.
   12. pants
   Šā lēmuma pielikumi
   1.   Šā lēmuma pielikumi ir tā sastāvdaļa.
   2.   Pēc Izraēlas pieprasījuma pielikumus var grozīt ar Asociācijas padomes lēmumu.
   13. pants
   Stāšanās spēkā
   Šis lēmums stājas spēkā pirmā mēneša pirmajā dienā pēc tā publicēšanas Eiropas Savienības Oficiālajā Vēstnesī.

      …,

            Asociācijas padomes vārdā –

            priekšsēdētājs

      (1)  OV L 147, 21.6.2000., 3. lpp.

      (2)  OV L 124, 20.5.2003., 1. lpp.

      (3)  OV L 166, 30.4.2004., 1. lpp.

      (4)  OV L 284, 30.10.2009., 1. lpp.
   I PIELIKUMS

      IZRAĒLAS ĪPAŠO NO IEMAKSĀM NEATKARĪGO NAUDAS PABALSTU SARAKSTS

   …
   II PIELIKUMS

      SPECIĀLI NOTEIKUMI PAR IZRAĒLAS TIESĪBU AKTU PIEMĒROŠANU

   …


title: 2011/572/ES: Eiropas Parlamenta Lēmums ( 2011. gada 10. maijs ) par Eiropas Aviācijas drošības aģentūras 2009. finanšu gada budžeta izpildes apstiprināšanu

text:
               27.9.2011

               LV

               Eiropas Savienības Oficiālais Vēstnesis

               L 250/140

         EIROPAS PARLAMENTA LĒMUMS
   (2011. gada 10. maijs)
   par Eiropas Aviācijas drošības aģentūras 2009. finanšu gada budžeta izpildes apstiprināšanu
   (2011/572/ES)
   EIROPAS PARLAMENTS,
   ņemot vērā Eiropas Aviācijas drošības aģentūras 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Aviācijas drošības aģentūras 2009. finanšu gada pārskatiem, ar Aģentūras atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes Regulu (EK) Nr. 216/2008 (3) par Eiropas Aviācijas drošības aģentūras izveidi un jo īpaši tās 60. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0123/2011),

               1.

               sniedz Eiropas Aviācijas drošības aģentūras izpilddirektoram apstiprinājumu par Aģentūras 2009. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Aviācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Jerzy BUZEK

            Ģenerālsekretārs

         Klaus WELLE

      (1)  OV C 338, 14.12.2010., 22. lpp.

      (2)  OV L 248, 16.9.2002., 1. lpp.

      (3)  OV L 79, 19.3.2008., 1. lpp.

      (4)  OV L 357, 31.12.2002., 72. lpp.
    ---documentbreak---

               27.9.2011

               LV

               Eiropas Savienības Oficiālais Vēstnesis

               L 250/141

         EIROPAS PARLAMENTA REZOLŪCIJA
   (2011. gada 10. maijs)
   ar konstatējumiem, kas ir neatņemama daļa no Lēmuma par Eiropas Aviācijas drošības aģentūras 2009. finanšu gada budžeta izpildes apstiprināšanu
   EIROPAS PARLAMENTS,
   ņemot vērā Eiropas Aviācijas drošības aģentūras 2009. finanšu gada galīgos pārskatus,
   ņemot vērā Revīzijas palātas ziņojumu par Eiropas Aviācijas drošības aģentūras 2009. finanšu gada pārskatiem, ar Aģentūras atbildēm (1),
   ņemot vērā Padomes 2011. gada 15. februāra ieteikumu (05892/2011 – C7-0052/2011),
   ņemot vērā EK līguma 276. pantu un Līguma par Eiropas Savienības darbību 319. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (2), un jo īpaši tās 185. pantu,
   ņemot vērā Eiropas Parlamenta un Padomes Regulu (EK) Nr. 216/200 (3) 8 par Eiropas Aviācijas drošības aģentūras izveidi un jo īpaši tās 60. pantu,
   ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), un jo īpaši tās 94. pantu,
   ņemot vērā Reglamenta 77. pantu un VI pielikumu,
   ņemot vērā Budžeta kontroles komitejas ziņojumu un Transporta un tūrisma komitejas atzinumu (A7-0123/2011),

               A.

               tā kā Revīzijas palāta ir norādījusi – tā guvusi pamatotu pārliecību, ka gada pārskati par 2009. finanšu gadu ir ticami un ka pakārtotie darījumi ir likumīgi un pareizi;

               B.

               tā kā 2010. gada 5. maijā Parlaments sniedza Eiropas Aviācijas drošības aģentūras izpilddirektoram apstiprinājumu par Aģentūras 2008. finanšu gada budžeta izpildi (5) un lēmumam par budžeta izpildes apstiprināšanu pievienotajā rezolūcijā cita starpā

                           —

                           pauda nožēlu, ka 2008. gadā ikgadējo fiksēto maksu sistēmas radītie ieņēmumi būtiski pārsniedza sniegto pakalpojumu faktiskās izmaksas, un aicināja Aģentūru steidzami nākt klajā ar detalizētu plānu, kas nodrošinātu, lai turpmākajos gados tas vairs neatkārtotos,

                           —

                           vērsa uzmanību uz to, ka Aģentūra uz 2009. gadu pārnesusi ievērojamu darbības izdevumiem paredzēto apropriāciju summu (vairāk nekā EUR 53 000 000, kas ir 79 % no darbībai paredzētajām apropriācijām),

                           —

                           uzsvēra, ka ir svarīgi, lai Aģentūra, plānojot savu turpmāko darbību, noteiktu SMART mērķus un RACER rādītājus, ar kuriem saskaņā varētu novērtēt paveikto,

                           —

                           pauda bažas par to, ka Aģentūras vajadzības, darbinieku skaits un finanšu noteikumi netiek savstarpēji saskaņoti, un jo īpaši par to, ka personāla atlases procedūras apgrūtina atbilstošas kvalifikācijas darbinieku pieņemšanu darbā;

               C.

               tā kā Aģentūras 2009. gada budžets bija EUR 92 500 000, t. i., par 6 % lielāks nekā 2008. gada budžets; tā kā rezerve ar maksām un atlīdzību saistītiem izdevumiem 2009. gadā bija EUR 29 500 000,

               1.

               atzinīgi vērtē to, ka Revīzijas palāta uzskata Aģentūras 2009. gada pārskatus par ticamiem un tiem pakārtotos darījumus visos būtiskajos aspektos par likumīgiem un pareiziem;

      Ievērojams budžeta palielinājums

               2.

               konstatē, ka laikposmā no 2007. līdz 2009. gadam Aģentūras budžets ir palielinājies par 28 %;

               3.

               norāda, ka Aģentūra no Savienības 2009. gada budžeta saņēma EUR 31 540 000 saistību apropriācijās un EUR 29 180 000 maksājumu apropriācijās;

               4.

               turklāt konstatē, ka Aģentūras kopējais budžets palielinājās gandrīz par 20 % no EUR 102 000 000 (2008. gadā) līdz EUR 122 000 000 (2009. gadā) un ka darbinieku skaits attiecīgi palielinājās no 440 līdz 509;

      Darbības rādītāji

               5.

               vēlreiz uzsver, ka ir svarīgi, lai Aģentūra, plānojot savu turpmāko darbību, noteiktu SMART mērķus un RACER rādītājus, ar kuriem saskaņā varētu novērtēt paveikto; ņem vērā Aģentūras atbildi, kurā tā apliecina, ka ir uzlabojusi 2010. gada darba programmu, nosakot mērķus un galvenos darbības rādītājus un izveidojot labāku sistēmu resursu plānošanai; turklāt aicina Aģentūru apsvērt iespēju katras pamatdarbības programmas izstrādē iekļaut Ganta diagrammu, lai precīzi norādītu laiku, ko katrs darbinieks pavadījis, strādājot pie konkrēta projekta, un veicinātu uz rezultātu gūšanu vērstas pieejas īstenošanu;

               6.

               mudina Aģentūru darbības budžeta līdzekļus sadalīt pēc darbības jomām, tā nodrošinot konkrētu darba programmu precīzu sasaisti ar finanšu prognozēm un uzlabojot darbības rezultātu uzraudzību un attiecīgo atskaišu sagatavošanu; norāda, ka Aģentūra katru gadu izstrādā daudzgadu plānu, kas tiek apspriests ar visām ieinteresētajām personām un ko apstiprina Valde, šajā plānā norādot budžeta līdzekļu sadalījumu konkrētām darbībām; piekrīt Revīzijas palātas viedoklim attiecībā uz to, ka Aģentūras darbības budžeta (III sadaļa) struktūra joprojām daļēji bija veidota atbilstoši ieguldījumu veidam un ka budžets tika grozīts, neatjauninot darba programmu, pat gadījumos, kad attiecīgie budžeta grozījumi būtiski ietekmēja cilvēkresursu un finanšu resursu sadalījumu;

               7.

               vēlreiz aicina Aģentūru tabulā, kas pievienojama nākamajam Revīzijas palātas ziņojumam, salīdzināt veikumu tajā finanšu gadā, attiecībā uz kuru ir jāapstiprina budžeta izpilde, ar veikumu iepriekšējā finanšu gadā, lai budžeta izpildes apstiprinātājiestāde varētu labāk novērtēt Aģentūras darbību no gada gadā;

      Apropriāciju pārnešana

               8.

               vērš uzmanību uz to, ka Aģentūra uz 2010. gadu atkal ir pārnesusi ļoti lielu darbības izdevumiem paredzēto apropriāciju summu (65 % no III sadaļas “Pamatdarbība” – ja no pārnesto apropriāciju kopsummas atskaita piešķirto ieņēmumu summu, ir pārvietoti 13 % no saistību apropriācijām); uzsver, ka tas ir pretrunā gada pārskata principam; atzīst, ka Aģentūras darbības sākumposmā ir iespējama zināma neskaidrība par maksu un atlīdzības apmēru, jo projekti tiks īstenoti vairākus gadus; turklāt uzsver – tas liecina, ka Aģentūras resursu plānošanas sistēmā ir trūkumi, jo ar novēlošanos parakstīti pakalpojumu sniegšanas līgumi; tādēļ pieprasa nodrošināt līgumu rūpīgāku un savlaicīgāku pārvaldību un iesniegt Parlamentam un Komisijai krietni reālistiskākas prognozes attiecībā uz nākamo finanšu gadu, dodot šīm iestādēm pietiekamu laiku prognožu analīzei;

               9.

               prasa katra gada budžetam pievienot īpašu pārskatu par budžeta pārpalikumu, kas pārnests no iepriekšējiem gadiem, norādot iemeslu, kādēļ attiecīgās apropriācijas nav izlietotas, un paskaidrojot, kā un kad tās tiks izmantotas;

      Aģentūras iekasētās maksas un atlīdzība

               10.

               norāda, ka 2009. gads bija otrais pilnais sertificēšanas darbību īstenošanas gads, piemērojot Komisijas 2007. gada 31. maija Regulu (EK) Nr. 593/2007 par Eiropas Aviācijas drošības aģentūras iekasētām maksām un atlīdzību (6);

               11.

               vēlreiz aicina Aģentūru pilnveidot sertificēšanas projektu uzraudzības sistēmu, lai nodrošinātu, ka visā projekta īstenošanas laikā iekasētie maksājumi būtiski neatšķiras no faktiskajām izmaksām;

               12.

               konkrēti, aicina Aģentūru 2010. finanšu gada pārskatu vajadzībām precīzi aprēķināt uzkrātos izdevumus, kas saistīti ar valstu aviācijas iestādēm uzticēto sertificēšanas darbību pārvaldību; jo īpaši norāda, ka Revīzijas palāta ir konstatējusi – attiecīgā uzkrāto izdevumu summa gada beigās ir lēsta, pieņemot, ka ir pabeigts noteikts procents sertificēšanas uzdevumu, bet šis pieņēmums nebalstījās uz agrāko pieredzi; tomēr atzinīgi vērtē Aģentūras ieceri attiecībā uz dažiem pakalpojumiem (nebūtiskas izmaiņas, nelieli remontdarbi, standartizēti papildu tipa sertifikāti, organizāciju uzraudzība) ieviest “vienotas likmes līgumu”, tā cenšoties nodrošināt, lai, slēdzot līgumu ar ārpakalpojumu sniedzēju, būtu pieejami ticami dati par attiecīgā projekta izmaksām;

      Cilvēkresursi

               13.

               norāda arī uz trūkumiem darbinieku atlases procedūrās, kuri mazina šo procedūru pārredzamību; atzīst, ka attiecībā uz šīm procedūrām Revīzijas palāta ir konstatējusi – atlases komisiju lēmumi nav bijuši pietiekami pamatoti un dokumentēti, jo atbilstības kritēriji, kas tika piemēroti kandidātu uzaicināšanai uz interviju vai iekļaušanai rezerves sarakstā, nebija noteikti iepriekš un trūka attiecīgo sanāksmju protokolu;

               14.

               mudina Aģentūru informēt budžeta izpildes apstiprinātājiestādi par to, kādus pasākumus tā ir veikusi, lai šo situāciju novērstu un lai nodrošinātu, ka tās ekspertu un/vai darbinieku atlases procedūras ir pārredzamākas; uzsver – šo trūkumu novēršanai ir vēl jo izšķirošāka nozīme tādēļ, ka Aģentūrai ir uzticēts izdot sertifikācijas specifikācijas, pieņemt lēmumus par lidojumderīgumu un par sertifikāciju, ar ko apliecina atbilstību vides aizsardzības prasībām, kā arī veikt standartizētas pārbaudes dalībvalstu kompetentajās iestādēs;

      Iekšējā revīzija

               15.

               atzinīgi vērtē to, ka Aģentūra ir īstenojusi 20 no 26 ieteikumiem, kurus kopš 2006. gada ir izdevis Iekšējās revīzijas dienests (IRD);

               16.

               apstiprina, ka budžeta izpildes apstiprinātājiestāde ir saņēmusi Aģentūras izpilddirektora sagatavotu ziņojumu, kurā atbilstoši pamata Finanšu regulas 72. panta 5. punktam īsumā izklāstīts IRD ieteikumu saturs; tomēr aicina Aģentūras izpilddirektoru sniegt precīzu informāciju par visu to ieteikumu saturu, kurus IRD izdevis 2009. gadā;

               17.

               norāda, ka lēmumam par budžeta izpildes apstiprināšanu ir pievienoti arī horizontāla rakstura konstatējumi, kas iekļauti 2011. gada 10. maija rezolūcijā (7) par aģentūru darbību, finanšu pārvaldību un kontroli.

      (1)  OV C 338, 14.12.2010., 22. lpp.

      (2)  OV L 248, 16.9.2002., 1. lpp.

      (3)  OV L 79, 19.3.2008., 1. lpp.

      (4)  OV L 357, 31.12.2002., 72. lpp.

      (5)  OV L 252, 25.9.2010., 136. lpp.

      (6)  OV L 140, 1.6.2007., 3. lpp.

      (7)  Pieņemtie teksti, P7_TA(2011)0163 (skatīt šā Oficiālā Vēstneša 269. lappusi).


title: Eiropas Centrālās bankas Lēmums (ES) 2016/868 (2016. gada 18. maijs), ar ko groza Lēmumu ECB/2014/6 par sagatavošanās pasākumu organizēšanu kredītu mikrodatu vākšanai, ko veic Eiropas Centrālo banku sistēma (ECB/2016/14)

text:
                  1.6.2016

                  LV

                  Eiropas Savienības Oficiālais Vēstnesis

                  L 144/99

            EIROPAS CENTRĀLĀS BANKAS LĒMUMS (ES) 2016/868
      (2016. gada 18. maijs),
      ar ko groza Lēmumu ECB/2014/6 par sagatavošanās pasākumu organizēšanu kredītu mikrodatu vākšanai, ko veic Eiropas Centrālo banku sistēma (ECB/2016/14)
      EIROPAS CENTRĀLĀS BANKAS PADOME,
      ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 5. pantu un 46.2. pantu,
      ņemot vērā Padomes Regulu (EK) Nr. 2533/98 (1998. gada 23. novembris) par statistiskās informācijas vākšanu, ko veic Eiropas Centrālā banka (1), un jo īpaši tās 8. panta 5. punktu,
      ņemot vērā Ģenerālpadomes atzinumu,
      tā kā:

                  (1)

                  Ar Lēmumu ECB/2014/6 (2) noteikti sagatavošanās pasākumi, kas Eurosistēmas centrālajām bankām jāveic, lai sagatavotos kredītu mikrodatu vākšanai, ko veic Eiropas Centrālo banku sistēma (ECBS).

                  (2)

                  Kopš Lēmuma ECB/2014/6 pieņemšanas panākts ievērojams progress, lai izveidotu ilgtermiņa regulējumu kredītu mikrodatu vākšanai, pamatojoties uz saskaņotām statistikas pārskatu sniegšanas prasībām.

                  (3)

                  Ņemot vērā iecerēto statistikas pārskatu sniegšanas prasību skaitu un sarežģītību, Lēmumā ECB/2014/6 noteiktais īstenošanas termiņš jāpagarina, lai ECBS dotu pietiekamu laiku pienācīgi sagatavoties kredītu mikrodatu vākšanai. Ņemot vērā, ka paies ievērojami ilgs laiks, pirms faktiski tiks sākta pārskatu sniegšana, Lēmuma ECB/2014/6 1. pantā noteiktais grafiks sagatavošanās posma pabeigšanai jāaizstāj ar termiņu, kas nodrošina, ka sagatavošanās posms beidzas, sākot pārskatu sniegšanu saskaņā ar kredītu mikrodatu vākšanas ilgtermiņa regulējumu.

                  (4)

                  Pārskatītais attieksies arī uz dalībvalstu, kuru valūta nav euro, nacionālajām centrālajām bankām (NCB), ja šīs NCB sadarbojas ar Eurosistēmas centrālajām bankām, pamatojoties uz Ieteikumu ECB/2014/7 (3).

                  (5)

                  Saskaņā ar Lēmuma ECB/2014/6 3. panta 2. punktu Statistikas komiteja (turpmāk – “STK”) reizi gadā sniedz pārskatu ECB Padomei par ECB un NCB sasniegto progresu sagatavošanās pasākumu ieviešanā. Šajā gada pārskatā iekļauj informāciju, kuru STK saņēmusi no visām NCB, t. sk. informāciju par progresu, ko sasniegušas NCB, kurām piešķirts atbrīvojums saskaņā ar minētā lēmuma 3. panta 3. punktu. Lēmuma ECB/2014/6 3. panta 3. punktā noteiktie atsevišķie pārskati vairs netiek uzskatīti par vajadzīgiem.

                  (6)

                  Tādēļ attiecīgi jāgroza Lēmums ECB/2014/6,

            IR PIEŅĒMUSI ŠO LĒMUMU.
      1. pants
      Grozījumi
      Lēmumu ECB/2014/6 groza šādi:

                  1)

                  ar šādu teikumu aizstāj 1. panta otro teikumu:
                  “Šis ilgtermiņa regulējums, sākoties pirmajai faktiskajai kredītu mikrodatu nosūtīšanai no NCB uz ECB saskaņā ar Eiropas Centrālās bankas Regulu (ES) 2016/867 (ECB/2016/13) (*), ietver: a) nacionālās kredītu mikrodatu datubāzes, kuru pārvalda visas Eurosistēmas NCB; un b) kredītu mikrodatu kopēju datubāzi, kura ir kopēja Eurosistēmas dalībniekiem un kurā iekļauj kredītu mikrodatus par visām dalībvalstīm, kuru valūta ir euro.

                     (*)  Eiropas Centrālās bankas Regula (ES) 2016/867 (2016. gada 18. maijs) par kredītu un kredītriska mikrodatu vākšanu (ECB/2016/13) (OV L 144, 1.6.2016., 44. lpp.);”"

                  2)

                  ar šādu punktu aizstāj 3. panta 2. punktu:
                  “2.   STK, ņemot vērā citu attiecīgo ECBS komiteju konsultācijas, izstrādā lēmumus, kas vajadzīgi 1. punktā izklāstīto sagatavošanās pasākumu īstenošanai, un iesniedz tos pieņemšanai ECB Padomē. STK reizi gadā sniedz pārskatu ECB Padomei par ECB un NCB, t. sk. NCB, kurām piešķirts atbrīvojums saskaņā ar 3. panta 3. punktu, sasniegto progresu.”;

                  3)

                  ar šādu punktu aizstāj 3. panta 3. punktu:
                  “3.   NCB, kurām sagatavošanās posmā vajadzīgs ilgāks pārejas periods kredītu mikrodatu datubāzu izveidei vai piekļuves nodrošināšanai, ECB Padome sagatavošanās posmā var piešķirt individuālus pagaidu atbrīvojumus no pienākuma īstenot kādus no 1. punktā noteiktajiem sagatavošanās pasākumiem. Katra individuālā atbrīvojuma periods ir stingri ierobežots, nepārsniedzot mazāko laiku, kāds attiecīgajai NCB vajadzīgs, lai sagatavošanās posmā atbilstu sagatavošanās pasākumiem, uz kuriem attiecas atbrīvojums, jebkurā gadījumā šādu periodu nosakot veidā, kas ļauj 1. pantā noteiktos mērķus sasniegt attiecībā uz visām Eurosistēmas NCB. Attiecībā uz NCB, kurai piešķirts pagaidu atbrīvojums no kāda sagatavošanās pasākuma, atceļ tiesības piekļūt konfidenciālai statistiskajai informācijai, kas iegūta no kredītu mikrodatiem, kuri ECB nosūtīti šā sagatavošanās pasākuma ietvaros. ECB Padome var nolemt piemērot papildu ierobežojumus NCB, kurai piešķirts pagaidu atbrīvojums saskaņā ar šo punktu.”;

                  4)

                  ar šādu punktu aizstāj 4. panta 1. punktu:
                  “1.   Lai nodrošinātu ilgtermiņā vācamo kredītu mikrodatu pienācīgu atbilstību ECBS lietotāju paredzamajām statistikas vajadzībām, STK sagatavošanās posmā organizē to, ka NCB reizi gadā marta beigās uz ECB nosūta jau pieejamos kredītu mikrodatus attiecībā uz datiem par iepriekšējā gada 30. jūniju un 31. decembri, izmantojot pienācīgu anonimitātes un apkopojuma līmeni attiecībā uz informāciju par aizņēmējiem, lai nodrošinātu, ka individuāli aizņēmēji nevar tikt identificēti. Pirmā datu nosūtīšana notiek 2014. gada martā, nosūtot datus par 2013. gada 30. jūniju un 31. decembri un pamatojoties uz pielikumā izklāstīto pārskatu sniegšanas shēmu. Jebkuras turpmākas ad hoc nosūtīšanas STK organizē, pamatojoties uz brīvprātības principu un uz pārskatu sniegšanas shēmu, kurā ņems vērā jau pieejamo kredītu mikrodatu pastāvēšanu un to raksturlielumus un nodrošinās, ka savāktie dati ir proporcionāli nosūtīšanas laikā pabeigto sagatavošanās darbu statusam. Datus par institucionālo sektoru aizņēmējiem, izņemot nefinanšu sabiedrības, sagatavošanās posmā var sniegt apkopotā veidā ar nosacījumu, ka NCB iesniedz attiecīgo metodoloģisko informāciju.”;

                  5)

                  lēmuma ECB/2014/6 pielikumu groza saskaņā ar šā lēmuma pielikumu.

            2. pants
      Stāšanās spēkā
      Šis lēmums stājas spēkā dienā, kurā to paziņo adresātiem.
      3. pants
      Adresāti
      Šis lēmums ir adresēts NCB dalībvalstīm, kuru valūta ir euro.

         Frankfurtē pie Mainas, 2016. gada 18. maijā

               ECB prezidents

            Mario DRAGHI

         (1)  OV L 318, 27.11.1998., 8. lpp.

         (2)  Lēmums ECB/2014/6 (2014. gada 24. februāris) par sagatavošanās pasākumu organizēšanu kredītu mikrodatu vākšanai, ko veic Eiropas Centrālo banku sistēma (OV L 104, 8.4.2014., 72. lpp.).

         (3)  Ieteikums ECB/2014/7 (2014. gada 24. februāris) par sagatavošanās pasākumu organizēšanu kredītu mikrodatu vākšanai, ko veic Eiropas Centrālo banku sistēma (OV C 103, 8.4.2014., 1. lpp.).

         PIELIKUMS
         Lēmuma ECB/2014/6 pielikuma tabulu aizstāj ar šādu:

                        “Veids

                        Raksturlielumi

                        Apraksts

                        Anonimitātes garantijas

                           Aizdevēja raksturlielumi

                        Aizdevēja identifikators

                        Aizdevēju identificē saskaņā ar ECBS Iestāžu un filiāļu datubāzu reģistrā (RIAD) izmantoto kodifikācijas sistēmu (*)

                        Anonimitāte nav nepieciešama

                           Aizņēmēja raksturlielumi

                        Aizņēmēja identifikators

                        Aizņēmēju burtciparu identifikators, kas nepieciešams, lai nebūtu iespējama aizņēmēju identificēšana

                        Jānodrošina anonimitāte

                        Rezidences valsts

                        Aizņēmēja rezidences valsts atbilstoši ISO 3166 standartam (**)

                        Institucionālais sektors

                        Aizņēmēja institucionālais sektors vai apakšsektors atbilstoši EKS 2010 klasifikācijai. Jānorāda šādi sektori vai apakšsektori:

                                    —

                                    Nefinanšu sabiedrības (S.11)

                                    —

                                    Centrālā banka (S.121)

                                    —

                                    Noguldījumus pieņemošas sabiedrības, izņemot centrālo banku (S.122)

                                    —

                                    Naudas tirgus fondi (S.123)

                                    —

                                    Ieguldījumu fondi, izņemot NTF (S.124)

                                    —

                                    Citi finanšu starpnieki, izņemot apdrošināšanas sabiedrības un pensiju fondus (S.125)

                                    —

                                    Finanšu palīgsabiedrības (S.126)

                                    —

                                    Piesaistītās finanšu iestādes un naudas aizdevēji (S.127)

                                    —

                                    Apdrošināšanas sabiedrības (S.128)

                                    —

                                    Pensiju fondi (S.129)

                                    —

                                    Vispārējā valdība (S.13)

                                    —

                                    Mājsaimniecības un mājsaimniecības apkalpojošās bezpeļņas organizācijas (S.14 + S.15)

                        Saimnieciskās darbības sektors

                        Ar finanšu sektoru saistītu vai nesaistītu aizņēmēju klasifikācija pēc to saimnieciskās darbības sektora atbilstoši NACE 2. red. statistiskajai klasifikācijai (***). NACE kodus norāda ar divu līmeņu precizitāti (pēc dalījuma)

                        Lielums

                        Aizņēmēju klasifikācija pēc to lieluma: mikro, mazs, vidējs un liels

                           Kredīta datu mainīgās pazīmes

                        Kredīta identifikators

                        Kredītu burtciparu identifikators, kuru izmanto kredītiestādes nacionālajā līmenī

                        —

                        Valūta

                        Kredīta valūtas apzīmējums, kas norādīts saskaņā ar ISO 4217 standartu (**)

                        Kredīta veids

                        Kredītu klasifikācija pēc to veida:

                                    —

                                    pieprasījuma (pirkuma) un īstermiņa (tekošā konta)

                                    —

                                    norēķinu karšu kredīts

                                    —

                                    ar tirdzniecību saistītie debitoru parādi

                                    —

                                    finanšu līzingi

                                    —

                                    reversā repo kredīti

                                    —

                                    citi terminētie kredīti

                        Nodrošinājuma veids

                        Izsniegtā kredīta nodrošinājuma veids; nodrošinājums ar nekustamo īpašumu, pārējie nodrošinājuma veidi (t. sk. zelts un vērtspapīri), bez nodrošinājuma

                        Sākotnējais termiņš

                        Kredīta noteiktais termiņš tā izsniegšanas brīdī vai pēc vēlākas pārskatīšanas; līdz vienam gadam ieskaitot vai ilgāks par vienu gadu

                        Atlikušais termiņš

                        Noteiktais kredīta dzēšanas termiņš; līdz vienam gadam ieskaitot vai ilgāks par vienu gadu

                        Ieņēmumus nenesoša kredīta statuss

                        Kredīti, kuru aizņēmēji nepilda saistības

                        Sindicētie kredīti

                        Viena kredīta līgumi, kuros kā aizdevēji piedalās vairākas iestādes

                        Pakārtotie parādi

                        Pakārtotajiem parāda instrumentiem ir dažas “akciju un pārējā pašu kapitāla” pazīmes, jo tie rada pakārtotas prasījuma tiesības pret emitentu, kuras var realizēt pēc tam, kad apmierināti augstāka ranga prasījumi (piem., noguldījumi/kredīti)

                           Kredīta datu kvantitatīvās pazīmes

                        Izmantotais kredīts

                        Kredīta kopējā neatmaksātā summa (pamatsumma, neskaitot daļēji norakstītās summas) pirms kredītriska korekciju veikšanas, izņemot pilnībā norakstītos kredītu zaudējumus

                        —

                        Kredītlīnijas

                        Izsniegto kredītu neizmantotās summas

                        Kavētie kredīti

                        Kredīta maksājumi (summa), kuri kavēti ilgāk par 90 dienām

                        Nodrošinājuma vērtība

                        Nodrošinājuma vērtība pārskata sniegšana brīdī

                        Atsevišķas kredītrisku korekcijas

                        Atsevišķi uzkrājumi ar kredītrisku saistītiem kredītu zaudējumiem saskaņā ar piemērojamo pārskatu sistēmu. Jāsniedz vienīgi par ieņēmumus nenesošiem kredītiem

                        Riska svērtie aktīvi

                        Riska svērtās vērtības saskaņā ar Eiropas Parlamenta un Padomes Direktīvu 2006/48/EK (****) vai turpmākiem tiesību aktiem

                        Saistību nepildīšanas varbūtība (vienīgi kredītiestādēm, kas piemēro iekšējā reitinga sistēmu)

                        Varbūtība, ka darījuma partneris nepildīs savas saistības gada laikā, saskaņā ar Direktīvu 2006/48/EK vai turpmākiem tiesību aktiem. Sniedzot datus individuālu aizņēmēju līmenī, norāda vidējo svērto vērtību

                        Zaudējumi saistību nepildīšanas gadījumā (vienīgi kredītiestādēm, kas piemēro iekšējā reitinga sistēmu (IRB))

                        Zaudējuma riska, kas rastos, darījuma partnerim nepildot saistības, attiecība pret nenokārtotajām saistībām brīdī, kad pārtraukta saistību izpilde, kā tas noteikts Direktīvā 2006/48/EK vai turpmākos tiesību aktos. Sniedzot datus individuālu aizņēmēju līmenī, norāda vidējo svērto vērtību

                        Procentu likme

                        Summas, kas debitoram jāmaksā kreditoram noteiktā laika posmā, un kredīta, noguldījuma vai parāda vērtspapīru pamatsummas attiecība, ko izsaka kā gada likmi, saskaņā ar Eiropas Centrālās bankas Regulu (EK) Nr. 63/2002 (*****) vai turpmākiem tiesību aktiem. Sniedzot datus individuālu aizņēmēju līmenī, norāda vidējo svērto vērtību

            (*)  Monetāro finanšu iestāžu (MFI) saraksts publicēts ECB tīmekļa vietnē www.ecb.europa.eu.

            (**)  Saskaņā ar Starptautiskās Standartizācijas organizācijas (ISO) tīmekļa vietnē www.iso.org publicēto.

            (***)  Saskaņā ar Eiropas Komisijas (Eurostat) tīmekļa vietnē www.ec.europa.eu/eurostat publicēto.

            (****)  Eiropas Parlamenta un Padomes Direktīva 2006/48/EK (2006. gada 14. jūnijs) par kredītiestāžu darbības sākšanu un veikšanu (OV L 177, 30.6.2006., 1. lpp.).

            (*****)  Eiropas Centrālās bankas Regula (EK) Nr. 63/2002 (2001. gada 20. decembris) par statistiku attiecībā uz procentu likmēm, ko monetārās finanšu iestādes piemēro mājsaimniecību un nefinanšu sabiedrību noguldījumiem un aizdevumiem (ECB/2001/18) (OV L 10, 12.1.2002., 24. lpp.).”


title: 2014/498/ES: Padomes Lēmums, ( 2014. gada 23. jūlijs ), ar ko ieceļ divus Reģionu komitejas locekļus no Igaunijas un divus locekļu aizstājējus no Igaunijas

text:
               25.7.2014

               LV

               Eiropas Savienības Oficiālais Vēstnesis

               L 221/13

         PADOMES LĒMUMS,
   (2014. gada 23. jūlijs),
   ar ko ieceļ divus Reģionu komitejas locekļus no Igaunijas un divus locekļu aizstājējus no Igaunijas

      (2014/498/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Igaunijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma Lēmumus 2009/1014/ES (1) un 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ Reģionu komitejas locekļus un viņu aizstājējus. 2013. gada 21. maijā ar Padomes Lēmumu 2013/239/ES (3)
                  Mihkel JUHKAMI kungs tika iecelts par locekļa aizstājēju līdz 2015. gada 25. janvārim.

               (2)

               Pēc Väino HALLIKMÄGI kunga un Jüri PIHL kunga pilnvaru termiņa beigām ir atbrīvojušās divas Reģionu komitejas locekļu vietas.

               (3)

               Pēc Saima KALEV kundzes pilnvaru termiņa beigām ir atbrīvojusies Reģionu komitejas locekļa aizstājēja vieta.

               (4)

               Pēc Mihkel JUHKAMI kunga iecelšanas Reģionu komitejas locekļa amatā ir atbrīvojusies viena Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               par locekļiem:

                           —

                              Mihkel JUHKAMI kungs, Mayor of the City of Rakvere,

                           —

                              Urmas SUKLES kungs, Mayor of the City of Haapsalu;

                     un

               b)

               par locekļu aizstājējiem:

                           —

                              Hannes HANSO kungs, Mayor of the City of Kuressaare,

                           —

                              Rait PIHELGAS kungs, Mayor of Ambla Rural Municipality.

         2. pants
   Šis lēmums stājas spēkā tā pieņemšanas dienā.

      Briselē, 2014. gada 23. jūlijā

            Padomes vārdā –

            priekšsēdētājs

         S. GOZI

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.

      (3)  OV L 141, 28.5.2013., 43. lpp.


title: 2012/649/ES: Padomes Lēmums ( 2012. gada 15. oktobris ) par to, lai Savienības vārdā parakstītu Nolīgumu starp Eiropas Savienību un Kaboverdes Republiku par īstermiņa vīzu atvieglotu izsniegšanu Kaboverdes Republikas un Eiropas Savienības pilsoņiem

text:
               19.10.2012

               LV

               Eiropas Savienības Oficiālais Vēstnesis

               L 288/1

         PADOMES LĒMUMS
   (2012. gada 15. oktobris)
   par to, lai Savienības vārdā parakstītu Nolīgumu starp Eiropas Savienību un Kaboverdes Republiku par īstermiņa vīzu atvieglotu izsniegšanu Kaboverdes Republikas un Eiropas Savienības pilsoņiem
   (2012/649/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar 218. panta 5. punktu,
   ņemot vērā Eiropas Komisijas priekšlikumu,
   tā kā:

               (1)

               Padome 2009. gada 4. jūnijā pilnvaroja Komisiju sākt sarunas ar Kaboverdes Republiku par īstermiņa vīzu atvieglotu izsniegšanu. Sarunas tika sekmīgi pabeigtas un Nolīgumu starp Eiropas Savienību un Kaboverdes Republiku par īstermiņa vīzu atvieglotu izsniegšanu Kaboverdes Republikas un Eiropas Savienības pilsoņiem (turpmāk “nolīgums”) parafēja 2012. gada 24. aprīlī.

               (2)

               Nolīgums būtu jāparaksta Savienības vārdā, ņemot vērā tā noslēgšanu.

               (3)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (1); tādēļ Apvienotā Karaliste nepiedalās šā lēmuma pieņemšanā, un Apvienotajai Karalistei šis lēmums nav saistošs un nav jāpiemēro.

               (4)

               Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (2); tādēļ Īrija nepiedalās šā lēmuma pieņemšanā, un Īrijai šis lēmums nav saistošs un nav jāpiemēro.

               (5)

               Saskaņā ar 1. un 2. pantu 22. protokolā par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās šā lēmuma pieņemšanā, un Dānijai šis lēmums nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo atļauj Savienības vārdā parakstīt Nolīgumu starp Eiropas Savienību un Kaboverdes Republiku par īstermiņa vīzu atvieglotu izsniegšanu Kaboverdes Republikas un Eiropas Savienības pilsoņiem, ņemot vērā tā noslēgšanu (3).
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   Šis lēmums stājas spēkā tā pieņemšanas dienā.

      Luksemburgā, 2012. gada 15. oktobrī

            Padomes vārdā –

            priekšsēdētāja

         C. ASHTON

      (1)  OV L 131, 1.6.2000., 43. lpp.

      (2)  OV L 64, 7.3.2002., 20. lpp.

      (3)  Nolīguma tekstu publicēs kopā ar lēmumu par tā noslēgšanu.


title: Eiropas Parlamenta Lēmums (ES) 2017/1684 (2017. gada 27. aprīlis) par Eiropas Narkotiku un narkomānijas uzraudzības centra 2015. finanšu gada budžeta izpildes apstiprināšanu

text:
               29.9.2017

               LV

               Eiropas Savienības Oficiālais Vēstnesis

               L 252/257

         EIROPAS PARLAMENTA LĒMUMS (ES) 2017/1684
   (2017. gada 27. aprīlis)
   par Eiropas Narkotiku un narkomānijas uzraudzības centra 2015. finanšu gada budžeta izpildes apstiprināšanu
   EIROPAS PARLAMENTS,

               —

               ņemot vērā Eiropas Narkotiku un narkomānijas uzraudzības centra 2015. finanšu gada galīgos pārskatus,

               —

               ņemot vērā Revīzijas palātas ziņojumu par Eiropas Narkotiku un narkomānijas uzraudzības centra 2015. finanšu gada pārskatiem ar Centra atbildi (1),

               —

               ņemot vērā deklarāciju par pārskatu ticamību (2), kā arī par pakārtoto darījumu likumību un pareizību, kuru Revīzijas palāta sniegusi par 2015. finanšu gadu saskaņā ar Līguma par Eiropas Savienības darbību 287. pantu,

               —

               ņemot vērā Padomes 2017. gada 21. februāra ieteikumu par apstiprinājumu, ko sniedz Centram par 2015. finanšu gada budžeta izpildi (05873/2017 – C8-0051/2017),

               —

               ņemot vērā Līguma par Eiropas Savienības darbību 319. pantu,

               —

               ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (3) un jo īpaši tās 208. pantu,

               —

               ņemot vērā Eiropas Parlamenta un Padomes 2006. gada 12. decembra Regulu (EK) Nr. 1920/2006 par Eiropas Narkotiku un narkomānijas uzraudzības centru (4) un jo īpaši tās 15. pantu,

               —

               ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (5), un jo īpaši tās 108. pantu,

               —

               ņemot vērā Reglamenta 94. pantu un IV pielikumu,

               —

               ņemot vērā Budžeta kontroles komitejas ziņojumu un Pilsoņu brīvību, tieslietu un iekšlietu komitejas atzinumu (A8-0099/2017),

               1.

               sniedz Eiropas Narkotiku un narkomānijas uzraudzības centra direktoram apstiprinājumu par Centra 2015. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Narkotiku un narkomānijas uzraudzības centra direktoram, Padomei, Komisijai un Revīzijas palātai un nodrošināt to publicēšanu Eiropas Savienības Oficiālajā Vēstnesī (L sērijā).

            Priekšsēdētājs

         Antonio TAJANI

            Ģenerālsekretārs

         Klaus WELLE

      (1)  OV C 449, 1.12.2016., 128. lpp.

      (2)  Skatīt 1. zemsvītras piezīmi.

      (3)  OV L 298, 26.10.2012., 1. lpp.

      (4)  OV L 376, 27.12.2006., 1. lpp.

      (5)  OV L 328, 7.12.2013., 42. lpp.


title: Padomes lēmums 2003/725/TI (2003. gada 2. oktobris), ar kuru groza 40. panta 1. un 7. punktu Konvencijā, ar ko īsteno Šengenas Līgumu par pakāpenisku kontroles atcelšanu pie kopīgām robežām

text:
Svarīgs juridisks paziņojums

|

32003D0725

Oficiālais Vēstnesis L 260 , 11/10/2003 Lpp. 0037 - 0038

		Padomes lēmums 2003/725/TI(2003. gada 2. oktobris),ar kuru groza 40. panta 1. un 7. punktu Konvencijā, ar ko īsteno Šengenas Līgumu par pakāpenisku kontroles atcelšanu pie kopīgām robežāmEIROPAS SAVIENĪBAS PADOME,ņemot vērā Līgumu par Eiropas Savienību, un jo īpaši tā 32. pantu un 34. panta 2. punkta c) apakšpunktu,ņemot vērā Beļģijas Karalistes, Spānijas Karalistes un Francijas Republikas iniciatīvu,ņemot vērā Eiropas Parlamenta atzinumu,tā kā:(1) Jāgroza Konvencijas, ar ko īsteno Šengenas Līgumu par pakāpenisku kontroles atcelšanu pie kopīgām robežām [1], noteikumi par novērošanu citas valsts teritorijā un jāpaplašina to darbības joma, lai palielinātu kriminālizmeklēšanas, jo īpaši ar organizēto noziedzību saistītu nodarījumu, izmeklēšanas efektivitāti.(2) Apvienotā Karaliste piedalās šajā lēmumā saskaņā ar 5. pantu Protokolā par Šengenas acquis iekļaušanu Eiropas Savienības sistēmā, kas pievienots Līgumam par Eiropas Savienību un Eiropas Kopienas dibināšanas līgumam, un 8. panta 2. punktu Padomes Lēmumā 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā [2].(3) Attiecībā uz Islandi un Norvēģiju šis lēmums papildina Šengenas acquis noteikumus attiecībā uz līgumu, ko noslēgusi Eiropas Savienības Padome un Islandes Republika un Norvēģijas Karaliste par šo valstu iesaistīšanos Šengenas acquis īstenošanā, piemērošanā un izstrādē, kas pieder jomai, kura minēta 1. panta H punktā Padomes Lēmumā 1999/437/EK (1999. gada 17. maijs) par dažiem pasākumiem, lai piemērotu Eiropas Savienības Padomes, Islandes Republikas un Norvēģijas Karalistes Nolīgumu par abu minēto valstu iesaistīšanos Šengenas acquis īstenošanā, piemērošanā un izstrādē [3],IR PIEŅĒMUSI ŠO LĒMUMU.1. pantsKonvencijas, ar ko īsteno Šengenas Līgumu (1985. gada 14. jūnijs) par pakāpenisku kontroles atcelšanu pie kopīgām robežām, 40. pantu groza šādi:1. Minētā panta 1. punktu aizstāj ar šādu punktu:"1. Vienas dalībvalsts amatpersonām, kas savā valstī novēro personu, veicot tāda krimināla nodarījuma izmeklēšanu, par kuru paredzēta izdošana, jo šo personu tur aizdomās par līdzdalību tāda krimināla nodarījuma izdarīšanā, par kuru paredzēta izdošana, vai tādēļ, ka tas ir nepieciešams kriminālizmeklēšanai, jo šī persona var palīdzēt atpazīt vai atrast nodarījumā iesaistītu personu, atļauts turpināt novērošanu citas dalībvalsts teritorijā, ja šī dalībvalsts, atsaucoties uz iepriekš izteiktu lūgumu palīdzēt, kam pievienots lūguma pamatojums, ir atļāvusi novērošanu citas valsts teritorijā. Šo atļauju var sniegt ar nosacījumiem."2. Minētā panta 7. punktu groza šādi:a) trešajā ievilkumā vārdu "izvarošana" aizstāj ar vārdiem "smags seksuāla rakstura nodarījums";b) piektajā ievilkumā vārdus "naudas viltošana" aizstāj ar vārdiem "maksāšanas līdzekļu viltošana un falsifikācija";c) pievieno šādus ievilkumus:"— krāpšana lielos apmēros;— cilvēku kontrabanda;— nelikumīgi iegūtu līdzekļu legalizēšana;— nelikumīga radioaktīvu vielu un kodolvielu tirdzniecība;— dalība noziedzīgā struktūrā, kā noteikts Padomes Vienotajā rīcībā 98/733/TI (1998. gada 21. decembris) par dalības kriminālās organizācijās uzskatīšanu Eiropas Savienības dalībvalstīs par noziedzīgu nodarījumu;— teroristiski nodarījumi, kas minēti Padomes Pamatlēmumā 2002/475/TI (2002. gada 13. jūnijs) par terorisma apkarošanu."2. pants1. Īrijai šis lēmums nav saistošs.2. Šis lēmums neattiecas uz Gibraltāru.3. Saskaņā ar Lēmuma 2000/365/EK 5. panta 1. punktu šis lēmums neattiecas uz Normandijas salām.3. pantsŠis lēmums stājas spēkā tā publicēšanas dienā Eiropas Savienības Oficiālajā Vēstnesī.Briselē, 2003. gada 2. oktobrīPadomes vārdā —priekšsēdētājsG. Pisanu[1] OV L 239, 22.9.2000., 19. lpp.[2] OV L 131, 1.6.2000., 43. lpp.[3] OV L 176, 10.7.1999., 31. lpp.--------------------------------------------------